**KLASA: 402-01/19-01/16**

**URBROJ: 2176/04-03-19-1**

**Novska, 19. kolovoza 2019.**

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), (u daljnjem tekstu: Uredba), Pravilnika o financiranju programa i projekata od interesa za opće dobro koje provode udruge na području Grada Novske Službeni vjesnik 63A/15)- (u daljnjem tekstu: Pravilnik), te članka 46. Statuta Grada Novske („Službeni vjesnik“ broj 24/109, 47/10, 29/11, 3/13, 8/13, 39/14 i 5/18) Gradonačelnik Grada Novske objavljuje

**Javni poziv za predlaganje programa i projekata koje će provoditi udruge u 2019. godini**

1. **Predmet Javnog poziva**

Predmet ovog Javnog poziva (u daljnjem tekstu: javni poziv) je prikupljanje programa i projekata udruga i drugih organizacija civilnog društva koji će se u skladu s Uredbom i Pravilnikom, na temelju objavljenih kriterija, odabrati za financiranje/sufinanciranje iz proračuna Grada Novske u 2019. godini iz sljedećih područja djelovanja udruga: kultura, djeca i mladež, humanitarne, socijalne i zdravstvene udruge, udruge iz Domovinskog rata, sportske udruge, udruge iz područja vatrogastva te iz područja djelovanja ostalih udruga.

Programi i projekti koji će se financirati ovim javnim pozivom moraju biti:

* od interesa za Grad Novsku i pridonositi zadovoljenju određene javne potrebe na području Grada Novske u 2019. godini
* stručno utemeljeni, kvalitetni, kreativni, inovativni, ekonomični i racionalni
* moraju se izvršiti najkasnije u roku 60 dana od dana zaključenja ugovora o dodjeli sredstava
* sredstva za financiranje odobrenog projekta moraju se zatražiti najkasnije do 16. prosinca 2019. godine.

1. **Cilj javnog poziva**

Cilj javnog poziva je zadovoljavanje dijela javnih potreba na području Grada Novske financiranjem/sufinanciranjem programa i projekata udruga i drugih organizacija civilnog društva koji se odnose na područja djelovanja udruga navedenih u točki 1. ovog Javnog poziva, koji se do sada nisu mogli prijaviti na neki od ranije raspisanih javnih poziva iz opravdanih razloga ili se radi nedostatka sredstava nisu u cijelosti mogli provesti ako je njihovo provođenje ili provođenje u cijelosti u 2019. godini u interesu Grada Novske.

1. **Ukupna sredstva za financiranje/sufinanciranje**

Za financiranje/sufinanciranje programa i projekata iz ovog Javnog poziva u proračunu Grada Novske osigurana su sredstva u ukupnom iznosu od 50.000,00 kuna.

1. **Prihvatljivi prijavitelji**

Prihvatljiv prijavitelj u pravilu je udruga i druga neprofitna organizacija koja ima sjedište na području Grada Novske i koja aktivno djeluje na području Grada Novske ili ima sjedište izvan Grada Novske, ali u svom osnivačkom aktu ima određeno područje djelovanja koje se proteže i na Grad Novsku i koja aktivno djeluje na području Grada Novske, uz uvjet da ista ispunjava sve odredbe Pravilnika i sve uvjete iz javnog poziva.

Iznimno, prihvatljiv prijavitelj može biti i udruga/druga neprofitna organizacija koja ne udovoljava uvjetima iz prethodnog stavka ali koja kumulativno ispunjava sljedeće uvjete:

* ako će prijavljeni program provoditi na području Grada Novske ili izvan Grada Novske za određenu ciljanu skupinu građana Grada Novske,
* ako udruga ispunjava sve odredbe ovog Pravilnika i sve uvjete javnog natječaja/poziva.

Prijavitelj u programu/projektu može imati i partnera/e koji mora/ju zadovoljiti sve uvjete koje mora zadovoljiti i prijavitelj.

1. **Grad neće financirati programe i projekte:**

* udruga/ drugih organizacija civilnog društva koje se financiraju po posebnim propisima, vjerskih organizacija i političkih organizacija te organizacija civilnog društva koje ne zadovoljavaju uvjete propisane Pravilnikom i uvjetima ovog javnog poziva.
* koje udruga obavlja u okviru registrirane gospodarske djelatnosti

1. **Uvjeti koje mora ispunjavati prijavitelj su sljedeći:**

U skladu s uvjetima iz javnog poziva, sredstva za prijavljene programe mogu ostvariti udruge koje:

* su upisane u odgovarajući Registar pravnih osoba i čija temeljna svrha nije stjecanje dobiti,
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt, koji prijave na javni poziv bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Grada definiranih razvojnim i strateškim dokumentima, godišnjim programima javnih potreba, odnosno uvjetima javnog poziva;
* su uredno ispunili sve obveze iz prethodno sklopljenog ugovora o financiranju iz proračuna Grada Novske za 2018. te obveze iz ugovora o financiranju iz proračuna u 2019. godini za koje je protekao rok za dostavu završnog izvješća, uključujući i dostavu izvješća o namjenskom korištenju sredstava;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način).

1. **Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se detaljno utvrđuje/u:

* zakoni, strategije, programi i drugi akti na kojima se temelji ovaj Javni poziv;
* cilj javnog poziva
* ukupna visina sredstava u javnom pozivu, najniži i najviši iznos koji se može pojedinačno (po projektu) dodijeliti temeljem javnog poziva i okvirni broj prijava na javni poziv;
* tko može podnijeti prijavu na javni poziv,
* tko ne može podnijeti prijavu na javni poziv;
* detaljni uvjeti za ostvarivanje prava na potporu za program/projekt;
* dokumentacija koja se obavezno mora priložiti prijavi;
* odredbe o prihvatljivim aktivnostima i troškovima;
* posebne obveze za prijavitelje te ostale odredbe.

1. **Rok za podnošenje prijave na javni poziv**

Rok za podnošenje prijave programa/projekata je do utroška sredstava, a najkasnije do 30. studenoga 2019. godine.

1. **Način dostave prijave na javni poziv i adresa za dostavu prijave**

Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr) te uz prilaganje svih priloga koji su detaljno navedeni u Uputama za prijavitelje

Prijave na javni poziv dostavljaju se u zatvorenoj omotnici, a na omotnici treba obavezno naznačiti:

1. Naziv i adresu prijavitelja
2. Naznaku - **„PRIJAVA NA JAVNI POZIV - Predlaganje programa i projekta koje će provoditi udruge u 2019. godini – NE OTVARATI!“**
3. **Naznačiti adresu Grada Novske: Grad Novska, Trg dr. Franje Tuđmana 2, 44330 Novska**

Prijave se mogu dostaviti poštom ili osobno u pisarnicu Grada Novske na sljedeću adresu:

**GRAD NOVSKA**

**TRG DR. FRANJE TUĐMANA 2**

**44330 NOVSKA**

1. Razmatrati će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.
2. Dodatne informacije i upute za podnošenje prijava po ovom javnom pozivu mogu se zatražiti elektronskom poštom najkasnije 5 dana prije isteka roka za dostavu prijava na adresu: [sonja.marohnichorvat@novska.hr](mailto:sonja.marohnichorvat@novska.hr) ili [karolina.simicic@novska.hr](mailto:karolina.simicic@novska.hr). ili na broj telefona 691 519.

Grad Novska nije obvezan davati odgovore ili pojašnjenja na pitanja pristigla nakon navedenog roka.

**GRADONAČELNIK**

**Marin Piletić, prof.**